CELEX: 32018D0343
Language: hr
Date: 2018-03-05 00:00:00
Title: Odluka Vijeća (EU) 2018/343 od 5. ožujka 2018. o obnovi Sporazuma o znanstvenoj i tehnološkoj suradnji između Europske zajednice i Savezne Republike Brazila

9.3.2018   
            
            
               HR
            
            
               Službeni list Europske unije
            
            
               L 67/1
            
         ODLUKA VIJEĆA (EU) 2018/343
   od 5. ožujka 2018.
   o obnovi Sporazuma o znanstvenoj i tehnološkoj suradnji između Europske zajednice i Savezne Republike Brazila
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. drugim podstavkom točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:
   
               (1)
            
            
               Vijeće je Odlukom 2005/781/EZ (1) odobrilo sklapanje Sporazuma o znanstvenoj i tehnološkoj suradnji između Europske zajednice i Savezne Republike Brazila (2) („Sporazum”).
            
         
               (2)
            
            
               U skladu s člankom XII. Sporazuma, Sporazum stupa na snagu na dan kada ugovorne stranke jedna drugu pisanim putem obavijeste o završetku svojih unutarnjih postupaka potrebnih za stupanje Sporazuma na snagu. Sporazum se sklapa za početno razdoblje od pet godina i može se obnoviti sporazumno između ugovornih stranaka, nakon vrednovanja tijekom predzadnje godine svakog uzastopnog razdoblja.
            
         
               (3)
            
            
               Vijeće je Odlukom 2012/646/EU (3) odobrilo obnovu Sporazuma na dodatno razdoblje od pet godina.
            
         
               (4)
            
            
               Ugovorne stranke su razmjenom pisama od 14. studenoga 2016. i 5. siječnja 2017. potvrdile svoj interes za obnovu Sporazuma na dodatnih pet godina.
            
         
               (5)
            
            
               Obnovu Sporazuma trebalo bi odobriti u ime Unije,
            
         DONIJELO JE OVU ODLUKU:
   Članak 1.
   Obnova Sporazuma o znanstvenoj i tehnološkoj suradnji između Europske zajednice i Savezne Republike Brazila na dodatno razdoblje od pet godina odobrava se u ime Unije.
   Članak 2.
   Predsjednik Vijeća određuje jednu ili više osoba ovlaštenih za obavješćivanje vlade Savezne Republike Brazila, u ime Unije, da je Unija dovršila svoje unutarnje postupke potrebne za obnovu Sporazuma u skladu s člankom XII. stavkom 2. Sporazuma.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 5. ožujka 2018.
      
         
            Za Vijeće
         
         
            Predsjednik
         
         N. DIMOV
      
   
   
      (1)  Odluka Vijeća 2005/781/EZ od 6. lipnja 2005. o sklapanju Sporazuma o znanstvenoj i tehnološkoj suradnji između Europske zajednice i Savezne Republike Brazila (SL L 295, 11.11.2005., str. 37.).
   
      (2)  SL L 295, 11.11.2005., str. 38.
   
   
      (3)  Odluka Vijeća 2012/646/EU od 10. listopada 2012. o obnovi Sporazuma o znanstvenoj i tehnološkoj suradnji između Europske zajednice i Savezne Republike Brazila (SL L 287, 18.10.2012., str. 4.).